მებრძოლი იაგუარები
მებრძოლი-იაგუარები (რაინდი-იაგუარები) (ნაუატ. ocēlōtl) — აცტეკების ჯარში შემავალი ქვეითი მებრძოლების ერთ-ერთი სახეობა. წარმოადგენდნენ მებრძოლი-არწივების ანალოგიურ ელიტურ საბრძოლო რაზმებს. მებრძოლი-იაგუარები ბრძოლის დროს იაგუარის ტყავს იცვამდნენ, რადგანაც სწამდათ, რომ იაგუარის ძალა ბრძოლის დროს გადაეცემოდა იმ მებრძოლს, რომელსაც მისი ტყავი ემოსა. მებრძოლ-იაგუარებს საბრძოლო კამპანიებში იყენებდნენ, როგორც განსაკუთრებულ ქვედანაყოფებს. ჩვენამდე მოაღწია ამ მებრძოლების მრავალმა ქანდაკებამ და გამოსახულებამ.